Harta fricii în București

Această cercetare a fost propusă pe baza unui chestionar în care respondenții erau rugați să atribuie fiecărui cartier o valoare corespunzătoare siguranței, astfel:

1. foarte sigur

2. sigur

3. siguranță medie

4. nesigur

5. periculos

A rezultat astfel câte o valoare pentru fiecare respondent și fiecare cartier în parte. Datele au fost prelucrate cu ajutorul unui program GIS, pentru fiecare cartier obținându-se o medie a valorilor siguranței (Tabelul 1). Pe baza punctelor de reper pe care aceiași respondenți le-au desemnat pentru propriul cartier, a fost realizată o hartă a fricii în București (fig. 1).

Tabelul 1 – Ierarhia cartierelor în funcție de media indicelui de frică

Nume Medie Frică Primăverii 1,175 Cotroceni 1,042 Aviaţiei 0,822 Herăstrău 0,780 Băneasa 0,725 Floreasca 0,618 Henri Coandă 0,568 Tineretului 0,456 1 Mai 0,452 Drumul Taberei 0,358 Domenii 0,272 Brâncuşi 0,239 Tudor Vladimirescu 0,148 Titan 0,147 Grozăveşti 0,129 Ion Creangă 0,103 Tei 0,086 Dristor 0,070 Tei Toboc 0,050 Centru 0,000 Vatra Nouă -0,066 Militari -0,102 Văcăreşti -0,141 Crângaşi -0,150 Vitan -0,168 Bucureştii Noi -0,214 Electronicii -0,267 Andronache -0,267 Pajura -0,272 Apărătorii Patriei -0,355 Berceni -0,378 Dudeşti -0,416 Odăi -0,426 Roșu -0,430 Obor -0,445 Griviţa -0,461 Progresul -0,469 Ghencea -0,484 Dămăroaia -0,508 Ostrov -0,528 Baicului -0,648 Străuleşti -0,720 Colentina -0,736 Giuleşti -0,858 Chitila -0,923 Giulești Sârbi -1,010 Sălaj -1,019 Pantelimon -1,033 Rahova -1,331 Ferentari -1,715

În mare există câte trei areale de manifestare atât pentru siguranță cât și pentru periculozitate. Zonele „bune” sunt: Primăverii – Floreasca – Herăstrău – Aviației – Băneasa în partea de nord cu prelungire spre vest în 1 Mai; Cotroceni cu prelungire spre vest mai estompată în Drumul Taberei și Tineretului – Titan în partea central-estică.

Zonele periculoase sunt de asemenea grupate în trei areale: Rahova – Ferentari, de departe cea mai periculoasă zonă percepută, la care se adaugă Ghencea spre nord; Colentina – Baicului – Pantelimon în nord-est și Giulești – Giulești-Sârbi – Străulești în nord-vest. Cartierele Berceni, Vitan sau Militari se găsesc într-o zonă neutră de siguranță.

Pentru a ilustra și mai bine aceste diferențele de siguranță din București, valorile rezultate au fost transformate în altitudini după adăugarea unui indice operațional. Rezultatul a fost o hartă 3D a fricii(Fig. 2; 3 și 4), asemănătoare cu produsele cercetărilor lui Sorin Matei și ale lui David Ley (vezi sectiunea Teorie – Istoricul cercetărilor).

Diferențele majore de percepție sau, dimpotrivă, consensul, au fost surprinse de harta deviației standard (fig. 8). Cu cât consensul între respondenții a fost mai mare privind aprecierea siguranței unui cartier, cu atât deviația standard este mai mică. Observăm un consens aproape maxim în zona Rahova, ceea ce însemnă că aprecierile negative au caracterizat marea majoritate a respondenților. O deviație mare se înregistrează în cartierele Berceni, Obor, Chitila și în cartierele mai puțin cunoscute.

Comparând harta fricii cu harta infracționalității dată publicității de către Poliția Capitalei în anul 2010 (fig. 5) observăm numeroase inadvertențe. Explicațiile ar fi pe de-o parte percepția negativă a peisajului și locuitorilor și nu neapărat experiența directă a infracționalității și pe de alta influența media. Harta fricii este însă corespondentă în mare parte studiului dat publicității de SNSPA, Departamentul de Sociologie (Fig. 6 și 7).

Fig. 1 – Harta fricii în București

Fig. 2 – Harta 3D a fricii în București

Fig. 3 – Harta 3D a fricii cu denumirea cartierelor

Fig. 4 – Harta 3D a fricii în București, cu denumiri ipotetice ale pseudo-reliefului

Fig. 5 – Harta infracționalității în București (sursa: Poliția Capitalei, 2010)

Fig. 6 – Răspunsul la întrebarea „În opinia dvs., care considerați că este cel mai bun cartier din București?” (sursa: *** (2011), Cartografierea socială a Bucureștiului, [on-line], Școala Națională de Studii Politice și Administrative, Facultatea de Științe Politice, Catedra de Sociologie, disponibil la http://www.sociologie.master-snspa.ro/Download.html)

Fig. 7 – Răspunsul la întrebarea „În opinia dvs., care considerați că este cel mai rău cartier din București?” (sursa: *** (2011), Cartografierea socială a Bucureștiului, [on-line], Școala Națională de Studii Politice și Administrative, Facultatea de Științe Politice, Catedra de Sociologie, disponibil la http://www.sociologie.master-snspa.ro/Download.html)

Fig. 8 – Deviația standard a percepției siguranței

Harta fricii în București, atitudinile endogene și exogene, este un amplu studiu de nivel Atributiv și Afectiv. Acesta s-a desfășurat în două faze între iunie 2010 și aprilie 2011 totalizând un număr de 653 de respondenți aleși în mod aleatoriu. Aceștia au fost rugați să atribuie un indice de siguranță fiecărui cartier bucureștean. Pe baza acestor valori, folosind programul ArcGIS – ArcMap a fost generată o hartă a fricii. Tot în acest chestionar au fost sondate atitudinile endogene și exogene asupra propriului cartier precum și punctele de reper din cartierul propriu (pe baza cărora s-a făcut ridicarea valorilor)